## Marciano Gómez destaca la professionalitat, experiència i prestigi del nou equip directiu del Departament de Salut València La Fe

*** El conseller de Sanitat ha visitat l'hospital per a presentar els nous membres de la direcció del Departament de Salut València La Fe
* Gómez: “Apostem pels millors per a la sanitat valenciana, i estos professionals són un clar exemple”**

El conseller de Sanitat, Marciano Gómez, ha presentat el nou equip directiu del Departament de Salut València La Fe i ha ressaltat “la professionalitat, experiència i el prestigi de tots i cada un dels membres que conformen este nou equip directiu”.

El titular de Sanitat ha indicat que s'ha triat “l'equip directiu que mereix este hospital, centre de referència a la Comunitat Valenciana, i un dels hospitals referència a Espanya”.

El nou equip directiu del Departament de Salut València La Fe està format per José Luis Poveda Andrés, que ocupa la gerència; Asunción Perales Marín, directora mèdica; Alejandro Colomer Real, director econòmic; Ana Regueira Artero, directora d'infermeria; Carlos Ramírez Pérez, director mèdic d'Atenció Primària, María Jesús Company Lladró, directora d'infermeria d'Atenció Primària; Vicente Jose Campos Alborg, subdirector mèdic; Inmaculada Alda Clavero, subdirectora d'infermeria.

Gómez ha destacat la trajectòria professional de cada un i de cada una i la seua experiència a l'hospital La Fe. “Apostem pels millors per a la sanitat valenciana, i estos professionals són un clar exemple”.

El conseller ha recordat que l'hospital La Fe té 21 unitats de referència nacional i 17 unitats de referència en la Comunitat Valenciana. Quant a activitat trasplantadora “s'han fet ja 3.000 trasplantaments hepàtics i 1.000 trasplantaments cardíacs. A més, és capdavanter no solament en l'assistència sinó en investigació i en docència” ha ressaltat Gómez.

Fecha: 25/09/2023